《岁除立春》
明代·周永年

除夕春朝共此辰，强凭迎送说新陈。
荒凉寓舍将生草，撩乱残编不拂尘。
柏叶辛盘寻汉腊，桃花流水待秦人。
余年未敢言离俗，聊就禅栖结净因。

作者简介：（1582—1647）苏州府吴江人，字安期。诸生。少负才名，制义诗文，倚待立就。晚年扼腕时事，讲求掌故，欲有所作为。遭乱坎坷，居吴中西山，著诗累万首。有《邓尉圣恩寺志》、《吴都法乘》、《怀响斋词》。